title: Εκτελεστικός κανονισμός (ΕΕ) 2017/1172 της Επιτροπής, της 30ής Ιουνίου 2017, για την τροποποίηση του εκτελεστικού κανονισμού (ΕΕ) αριθ. 809/2014 όσον αφορά τα μέτρα ελέγχου σχετικά με την καλλιέργεια κάνναβης

text:
               1.7.2017

               EL

               Επίσημη Εφημερίδα της Ευρωπαϊκής Ένωσης

               L 170/87

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1172 ΤΗΣ ΕΠΙΤΡΟΠΉΣ
   της 30ής Ιουνίου 2017
   για την τροποποίηση του εκτελεστικού κανονισμού (ΕΕ) αριθ. 809/2014 όσον αφορά τα μέτρα ελέγχου σχετικά με την καλλιέργεια κάνναβης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 58 παράγραφος 4 και το άρθρο 62 παράγραφος 2 στοιχείο ε),
   Εκτιμώντας τα ακόλουθα:

               (1)

               Οι κανόνες για την εξακρίβωση της περιεκτικότητας σε Δ9- τετραϋδροκανναβινόλη (εφεξής «περιεκτικότητα σε THC») των ποικιλιών κάνναβης έχουν καθοριστεί στο άρθρο 45 του εκτελεστικού κανονισμού (ΕΕ) αριθ. 809/2014 της Επιτροπής (2) και του παραρτήματος του εν λόγω κανονισμού. Φαίνεται ότι είναι σκόπιμο οι κανόνες αυτοί να ενσωματωθούν στον κατ' εξουσιοδότηση κανονισμό (ΕΕ) αριθ. 639/2014 της Επιτροπής (3), όπως τροποποιήθηκε με τον κατ' εξουσιοδότηση κανονισμό (ΕΕ) 2017/1155 (4). Συνεπώς, το άρθρο 45 του εκτελεστικού κανονισμού (ΕΕ) αριθ. 809/2014 και το παράρτημα του εν λόγω κανονισμού θα πρέπει να διαγραφούν από την ημερομηνία έναρξης ισχύος του κατ' εξουσιοδότηση κανονισμού (ΕΕ) 2017/1155.

               (2)

               Οι κανόνες για τον καθορισμό των ποικιλιών κάνναβης και την εξακρίβωση της περιεκτικότητας σε THC βασίζονται στην υπόθεση ότι η κάνναβη καλλιεργείται ως κύρια καλλιέργεια την άνοιξη, αλλά δεν καλύπτουν πλήρως την κάνναβη που καλλιεργείται ως δευτερεύουσα καλλιέργεια. Συγκεκριμένα, η ημερομηνία της 30ής Ιουνίου που καθορίζεται ως καταληκτική ημερομηνία για την υποβολή επίσημων ετικετών στις συσκευασίες των σπόρων που προβλέπονται στο άρθρο 17 παράγραφος 7 του εκτελεστικού κανονισμού (ΕΕ) αριθ. 809/2014 είναι πολύ πρόωρη για την κάνναβη που καλλιεργείται ως δευτερεύουσα καλλιέργεια. Δεδομένου ότι η εν λόγω μέθοδος καλλιέργειας έχει αποδειχθεί κατάλληλη για τη βιομηχανική κάνναβη και συμβατή με τις περιβαλλοντικές απαιτήσεις, τα κράτη μέλη θα πρέπει να έχουν τη δυνατότητα να καθορίσουν μεταγενέστερη ημερομηνία για την κάνναβη που καλλιεργείται ως δευτερεύουσα καλλιέργεια, αλλά το αργότερο την 1η Σεπτεμβρίου.

               (3)

               Συνεπώς, ο εκτελεστικός κανονισμός (ΕΕ) αριθ. 809/2014 θα πρέπει να τροποποιηθεί αναλόγως,

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 809/2014 τροποποιείται ως εξής:

               1)

               Στο άρθρο 17 παράγραφος 7, το δεύτερο εδάφιο αντικαθίσταται από το ακόλουθο κείμενο:
               «Κατά παρέκκλιση από το πρώτο εδάφιο στοιχείο γ), στις περιπτώσεις που η σπορά πραγματοποιείται μετά το πέρας της καταληκτικής ημερομηνίας υποβολής της ενιαίας αίτησης, οι ετικέτες υποβάλλονται μέχρι τις 30 Ιουνίου το αργότερο. Ωστόσο, για την κάνναβη που καλλιεργείται ως δευτερεύουσα καλλιέργεια, οι ετικέτες υποβάλλονται μέχρι την ημερομηνία που καθορίζεται από τα κράτη μέλη, αλλά το αργότερο την 1η Σεπτεμβρίου. Στις περιπτώσεις που οι ετικέτες πρέπει να υποβληθούν και σε άλλες εθνικές αρχές, τα κράτη μέλη μπορούν να προβλέπουν την επιστροφή αυτών των ετικετών στον δικαιούχο μετά την υποβολή τους σύμφωνα με το εν λόγω στοιχείο. Οι επιστρεφόμενες ετικέτες πρέπει να φέρουν ένδειξη της χρησιμοποίησής τους σε αίτηση.».

               2)

               Το άρθρο 45 απαλείφεται.

               3)

               Το παράρτημα απαλείφεται.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

      (3)  Κατ' εξουσιοδότηση κανονισμός (ΕΕ) αριθ. 639/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ L 181 της 20.6.2014, σ. 1).

      (4)  Κατ' εξουσιοδότηση κανονισμός (ΕΕ) 2017/1155 της Επιτροπής, της 15ης Φεβρουαρίου 2017, για την τροποποίηση του κατ' εξουσιοδότηση κανονισμού (ΕΕ) αριθ. 639/2014 όσον αφορά τα μέτρα ελέγχου σχετικά με την καλλιέργεια κάνναβης, ορισμένες διατάξεις για την ενίσχυση οικολογικοποίησης, την ενίσχυση για γεωργούς νεαρής ηλικίας που ασκούν έλεγχο σε νομικό πρόσωπο, τον υπολογισμό του ανά μονάδα ποσού στο πλαίσιο της προαιρετικής συνδεδεμένης στήριξης, τις υποδιαιρέσεις των δικαιωμάτων ενίσχυσης και ορισμένες απαιτήσεις κοινοποίησης για το καθεστώς ενιαίας στρεμματικής ενίσχυσης και την προαιρετική συνδεδεμένη στήριξη, καθώς και για την τροποποίηση του παραρτήματος X του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ L 167 της 30.6.2017, σ. 1).


title: Εκτελεστικός κανονισμός (ΕΕ) αριθ. 674/2013 της Επιτροπής, της 15ης Ιουλίου 2013 , για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Ιουλίου 2013

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 674/2013 ΤΗΣ ΕΠΙΤΡΟΠΉΣ
   της 15ης Ιουλίου 2013
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Ιουλίου 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από τις 16 Ιουλίου 2013, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από τις 16 Ιουλίου 2013, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από τίς 16 Ιουλίου 2013

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      28.6.2013-12.7.2013

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              231,88

                              164,51

                              —

                              —

                              —

                              Τιμή fob USA

                              —

                              —

                              259,10

                              249,10

                              229,10

                              Πριμοδότηση για τον Κόλπο

                              —

                              54,37

                              —

                              —

                              —

                              Πριμοδότηση για τις Μεγάλες Λίμνες

                              36,97

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού — Ρότερνταμ:

                              17,17 EUR/t

                              Ναύλος/κόστος: Μεγάλες Λίμνες — Ρότερνταμ:

                              50,94 EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (ΕΕ) 2017/1384 της Επιτροπής, της 25ης Ιουλίου 2017, σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2017 με τον εκτελεστικό κανονισμό (ΕΕ) αριθ. 1273/2011

text:
               26.7.2017

               EL

               Επίσημη Εφημερίδα της Ευρωπαϊκής Ένωσης

               L 194/57

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1384 ΤΗΣ ΕΠΙΤΡΟΠΉΣ
   της 25ης Ιουλίου 2017
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2017 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 της Επιτροπής (2) άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους, σύμφωνα με το παράρτημα I του εν λόγω εκτελεστικού κανονισμού.

               (2)

               Ο μήνας Ιούλιος είναι η τρίτη υποπερίοδος για την ποσόστωση που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011 και η δεύτερη υποπερίοδος για τις ποσοστώσεις που προβλέπονται στο άρθρο 1 παράγραφος 1 στοιχεία β), γ) και δ) του εν λόγω εκτελεστικού κανονισμού.

               (3)

               Από τις κοινοποιήσεις που έγιναν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για τις ποσοστώσεις με αύξοντα αριθμό 09.4154 και 09.4166, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2017, βάσει του άρθρου 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδίδονται τα πιστοποιητικά εισαγωγής, με καθορισμό του συντελεστή κατανομής που πρέπει να εφαρμόζεται στην αιτούμενη ποσότητα για τις σχετικές ποσοστώσεις, ο οποίος υπολογίζεται βάσει του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 — 09.4128 — 09.4129 — 09.4148 — 09.4149 — 09.4150 — 09.4152 και 09.4153, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2017, βάσει του άρθρου 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Είναι συνεπώς σκόπιμο να καθοριστούν για τις ποσοστώσεις με αύξοντα αριθμό 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 και 09.4166, η συνολική διαθέσιμη ποσότητα για την υποπερίοδο βάσει του άρθρου 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο των ποσοστώσεων με αύξοντα αριθμό 09.4154 και 09.4166 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2017, εκδίδονται πιστοποιητικά για την αιτούμενη ποσότητα στην οποία εφαρμόζεται ο συντελεστής κατανομής που καθορίζεται στο παράρτημα του παρόντος κανονισμού.
   2.   Η συνολική διαθέσιμη ποσότητα για την επόμενη υποπερίοδο στο πλαίσιο των ποσοστώσεων με αύξοντα αριθμό 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 και 09.4166, οι οποίες αναφέρονται στον εκτελεστικό κανονισμό (ΕΕ) αριθ. 1273/2011, καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (ΕΕ L 325 της 8.12.2011, σ. 6).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

         Ποσότητες προς κατανομή στο πλαίσιο της υποπεριόδου του Ιουλίου του 2017 και διαθέσιμες ποσότητες για την επόμενη υποπερίοδο κατ' εφαρμογή του εκτελεστικού κανονισμού (ΕΕ) αριθ. 1273/2011

                  α)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2017

                              Συνολική διαθέσιμη ποσότητα για την υποπερίοδο του Σεπτεμβρίου 2017 (σε kg)

                              ΗΠΑ

                              09.4127

                              — (1)

                              12 629 487

                              Ταϊλάνδη

                              09.4128

                              — (1)

                              369 596

                              Αυστραλία

                              09.4129

                              — (1)

                              911 500

                              Άλλες χώρες καταγωγής

                              09.4130

                              — (2)

                              4 796

                  β)

                  Ποσόστωση αποφλοιωμένου ρυζιού του κωδικού ΣΟ 1006 20 που προβλέπεται στο άρθρο 1 παράγραφος 1 στοιχείο β) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2017

                              Συνολική διαθέσιμη ποσότητα για την υποπερίοδο του Οκτωβρίου 2017 (σε kg)

                              Όλες οι χώρες

                              09.4148

                              — (3)

                              1 610 500

                  γ)

                  Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2017

                              Ταϊλάνδη

                              09.4149

                              — (4)

                              Αυστραλία

                              09.4150

                              — (5)

                              Γουιάνα

                              09.4152

                              — (5)

                              ΗΠΑ

                              09.4153

                              — (4)

                              Άλλες χώρες καταγωγής

                              09.4154

                              78,636985 %

                  δ)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο δ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2017

                              Συνολική διαθέσιμη ποσότητα για την υποπερίοδο του Σεπτεμβρίου 2017 (σε kg)

                              Ταϊλάνδη

                              09.4112

                              — (6)

                              20 965

                              ΗΠΑ

                              09.4116

                              — (6)

                              822

                              Ινδία

                              09.4117

                              — (6)

                              89 276

                              Πακιστάν

                              09.4118

                              — (6)

                              55 110

                              Άλλες χώρες καταγωγής

                              09.4119

                              — (6)

                              14 199

                              Όλες οι χώρες

                              09.4166

                              0,703025 %

                              0

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (2)  Δεν υπάρχει διαθέσιμη ποσότητα για την εν λόγω υποπερίοδο.

         (3)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (4)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (5)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (6)  Δεν υπάρχει διαθέσιμη ποσότητα για την εν λόγω υποπερίοδο.


title: Εκτελεστικός κανονισμός (ΕΕ) 2015/949 της Επιτροπής, της 19ης Ιουνίου 2015, για την έγκριση των ελέγχων που διενεργούνται από τρίτες χώρες σε ορισμένα τρόφιμα, πριν από την εξαγωγή τους, όσον αφορά την παρουσία ορισμένων μυκοτοξινών (Κείμενο που παρουσιάζει ενδιαφέρον για τον ΕΟΧ)

text:
               20.6.2015

               EL

               Επίσημη Εφημερίδα της Ευρωπαϊκής Ένωσης

               L 156/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/949 ΤΗΣ ΕΠΙΤΡΟΠΉΣ
   της 19ης Ιουνίου 2015
   για την έγκριση των ελέγχων που διενεργούνται από τρίτες χώρες σε ορισμένα τρόφιμα, πριν από την εξαγωγή τους, όσον αφορά την παρουσία ορισμένων μυκοτοξινών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 23,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1881/2006 της Επιτροπής (2) θεσπίζει επιτρεπόμενα ανώτατα όρια για την ωχρατοξίνη Α και τις αφλατοξίνες στα τρόφιμα. Μόνο τα τρόφιμα που συμμορφώνονται προς τα ανώτατα επίπεδα επιτρέπεται να διατίθενται στην αγορά της Ένωσης.

               (2)

               Ο κανονισμός (ΕΚ) αριθ. 882/2004 ορίζει ότι τα κράτη μέλη διασφαλίζουν ότι πραγματοποιούνται επίσημοι έλεγχοι τακτικά και βάσει των κινδύνων και με την κατάλληλη συχνότητα για την επίτευξη των στόχων του κανονισμού, που μεταξύ άλλων είναι η πρόληψη, η εξάλειψη ή η μείωση, σε αποδεκτό επίπεδο, των κινδύνων για τον άνθρωπο και τα ζώα.

               (3)

               Το άρθρο 23 του κανονισμού (ΕΚ) αριθ. 882/2004 προβλέπει ότι μπορεί να εγκριθεί η διενέργεια συγκεκριμένων ελέγχων πριν από την εξαγωγή από τρίτη χώρα σε ζωοτροφές και τρόφιμα αμέσως πριν από την εξαγωγή τους προς την Ευρωπαϊκή Ένωση, με σκοπό να επιβεβαιωθεί ότι τα εξαγόμενα προϊόντα συμμορφώνονται προς τις απαιτήσεις της Ένωσης.

               (4)

               Η έγκριση αυτή μπορεί να χορηγηθεί προς τρίτη χώρα μόνον αφότου έχει καταδειχθεί από έλεγχο της Ευρωπαϊκής Ένωσης ότι οι ζωοτροφές ή τα τρόφιμα που εξάγονται προς την Ευρωπαϊκή Ένωση πληρούν τις απαιτήσεις της Ένωσης ή ισοδύναμες απαιτήσεις και ότι οι έλεγχοι που διενεργούνται στην τρίτη χώρα πριν από την αποστολή κρίνονται επαρκώς αποδοτικοί και αποτελεσματικοί ώστε να αντικαταστήσουν ή να μειώσουν τους ελέγχους των εγγράφων, της ταυτότητας και τους φυσικούς ελέγχους που επιβάλλει η νομοθεσία της ΕΕ.

               (5)

               Τον Απρίλιο του 2005 οι Ηνωμένες Πολιτείες της Αμερικής (στο εξής αναφερόμενες ως «ΗΠΑ») υπέβαλαν στην Επιτροπή αίτηση για την έγκριση ελέγχων πριν από την εξαγωγή που θα διενεργούσαν οι αρμόδιες αρχές των ΗΠΑ σε φιστίκια με προορισμό την Ένωση όσον αφορά την επιμόλυνση από αφλατοξίνες.

               (6)

               Ύστερα από έλεγχο που διενεργήθηκε από το Γραφείο Τροφίμων και Κτηνιατρικών Θεμάτων της Επιτροπής (ΓΤΚΘ), εγκρίθηκε με την απόφαση 2008/47/ΕΚ της Επιτροπής (3) η διενέργεια ελέγχων πριν από την εξαγωγή ώστε να εξασφαλιστεί η συμμόρφωση με τα ανώτατα επίπεδα αφλατοξινών που έχει θεσπίσει η Ένωση.

               (7)

               Στις 8 Οκτωβρίου 2007 ο Καναδάς υπέβαλε στην Επιτροπή αίτηση για έγκριση των ελέγχων πριν από την εξαγωγή που θα διεξάγονταν από τις αρμόδιες αρχές του Καναδά όσον αφορά την επιμόλυνση από ωχρατοξίνη Α στον σίτο (κοινό και σκληρό) και στο σιτάλευρο που προορίζονται για εξαγωγή στην Ευρωπαϊκή Ένωση.

               (8)

               Η Επιτροπή εξέτασε λεπτομερώς τα στοιχεία που υπέβαλε η καναδική επιτροπή σπόρων (Canadian Grain Commission), η αρμόδια αρχή του Καναδά υπό την ευθύνη της οποίας θα διενεργούνταν οι έλεγχοι πριν από την εξαγωγή, και θεώρησε ότι οι παρεχόμενες εγγυήσεις είναι ικανοποιητικές και δικαιολογούν εν προκειμένω την έγκριση των ελέγχων πριν από την εξαγωγή στον σίτο και σε ορισμένα παράγωγα προϊόντα αυτού, όσον αφορά την παρουσία ωχρατοξίνης Α. Στη συνέχεια, με τον εκτελεστικό κανονισμό (ΕΕ) αριθ. 844/2011 της Επιτροπής (4) εγκρίθηκαν οι έλεγχοι πριν από την εξαγωγή που αποσκοπούν στη διασφάλιση της συμμόρφωσης με τα ανώτατα επίπεδα ωχρατοξίνης Α που έχουν θεσπιστεί από την ενωσιακή νομοθεσία.

               (9)

               Στις 21 Νοεμβρίου 2012 οι ΗΠΑ υπέβαλαν στην Επιτροπή αίτηση για την έγκριση ελέγχων πριν από την εξαγωγή που θα διεξάγονταν από τις αρμόδιες αρχές των ΗΠΑ σε αμύγδαλα με προορισμό την Ένωση όσον αφορά την επιμόλυνση από αφλατοξίνες.

               (10)

               Ύστερα από έλεγχο που πραγματοποίησε το ΓΤΚΘ της Επιτροπής και αφού αξιολογήθηκαν λεπτομερώς οι επιπλέον πληροφορίες που έδωσαν οι ΗΠΑ, η Επιτροπή θεωρεί ότι οι παρεχόμενες εγγυήσεις είναι ικανοποιητικές και δικαιολογούν την έγκριση των πριν από την εξαγωγή ελέγχων. Κατά συνέπεια, είναι ενδεδειγμένο να εγκριθούν οι έλεγχοι πριν από την εξαγωγή με σκοπό τη διασφάλιση της συμμόρφωσης προς τα ανώτατα επίπεδα αφλατοξινών που έχουν θεσπιστεί από την ενωσιακή νομοθεσία.

               (11)

               Ενδείκνυται η συμπερίληψη όλων των εγκρίσεων των ελέγχων που διενεργούν πριν από την εξαγωγή ορισμένες χώρες όσον αφορά την παρουσία μυκοτοξινών στα τρόφιμα σ' έναν κανονισμό, ώστε να απλουστευθεί η νομοθεσία και να εξασφαλιστεί ενιαία προσέγγιση. Συνεπώς, η απόφαση 2008/47/ΕΚ και ο εκτελεστικός κανονισμός (ΕΕ) αριθ. 844/2011 θα πρέπει να αντικατασταθούν και οι κανόνες που περιέχονται στις εν λόγω πράξεις να συγχωνευθούν στον παρόντα εκτελεστικό κανονισμό. Ωστόσο, έχουν εισαχθεί μερικές μικρές αλλαγές για την ευθυγράμμιση των διατάξεων όσον αφορά τη συχνότητα των ελέγχων και για την επικαιροποίηση των διατάξεων ώστε να συμβαδίζουν με τις αλλαγές στους κωδικούς της ΣΝ.

               (12)

               Σύμφωνα με το άρθρο 16 παράγραφος 2 του κανονισμού (ΕΚ) αριθ. 882/2004, ζητείται από τα κράτη μέλη να προσαρμόσουν τη συχνότητα των φυσικών ελέγχων στις εισαγωγές στον κίνδυνο που εμπεριέχουν οι διάφορες κατηγορίες τροφίμων και να λάβουν υπόψη, μεταξύ άλλων, τις εγγυήσεις που παρέχονται από τις αρμόδιες αρχές της τρίτης χώρας καταγωγής του υπόψη τροφίμου. Οι συστηματικοί έλεγχοι πριν από την εξαγωγή που διενεργούνται υπό την ευθύνη της αρμόδιας αρχής της τρίτης χώρας σύμφωνα με την έγκριση της Ένωσης και σύμφωνα με το άρθρο 23 του κανονισμού (ΕΚ) αριθ. 882/2004 παρέχουν ικανοποιητικό επίπεδο εγγυήσεων σε σχέση με την επιμόλυνση από μυκοτοξίνες και, συνεπώς, επιτρέπουν στα κράτη μέλη να μειώσουν τη συχνότητα των φυσικών ελέγχων που διενεργούνται στα εν λόγω εμπορεύματα.

               (13)

               Η περιορισμένη συχνότητα των ελέγχων που προβλέπεται στο παράρτημα του παρόντος κανονισμού θα πρέπει να ακολουθείται από τα κράτη μέλη που εισάγουν πολλά φορτία των εν λόγω τροφίμων. Τα κράτη μέλη που εισάγουν μόνον έναν μικρό αριθμό φορτίων από τα συγκεκριμένα τρόφιμα θα πρέπει να διασφαλίζουν την περιορισμένη συχνότητα των ελέγχων και δεν χρειάζεται να συμμορφώνονται με την καθιερωμένη συχνότητα των ελέγχων.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση των ελέγχων πριν από την εξαγωγή
   1.   Εγκρίνονται οι έλεγχοι που διεξάγονται από την καναδική επιτροπή σπόρων (Canadian Grain Commission), ως αρμόδια αρχή, πριν από την εξαγωγή στην Ένωση, όσον αφορά την ωχρατοξίνη Α στον σίτο και το σιτάλευρο που αναφέρονται στο παράρτημα I και παράγονται στο έδαφος του Καναδά.
   2.   Εγκρίνονται οι ακόλουθοι έλεγχοι πριν από την εξαγωγή στην Ένωση οι οποίοι διεξάγονται από το Υπουργείο Γεωργίας (USDA) των Ηνωμένων Πολιτειών της Αμερικής, ως αρμόδια αρχή:

               α)

               έλεγχοι πριν από την εξαγωγή όσον αφορά τις αφλατοξίνες στα φιστίκια που αναφέρονται στο παράρτημα I και παράγονται στο έδαφος των ΗΠΑ·

               β)

               έλεγχοι πριν από την εξαγωγή όσον αφορά τις αφλατοξίνες στα αμύγδαλα που αναφέρονται στο παράρτημα I και παράγονται στο έδαφος των ΗΠΑ.

         Άρθρο 2
   Συνοδευτικά έγγραφα και ταυτοποίηση των φορτίων
   1.   Κάθε φορτίο των προϊόντων που αναφέρονται στο άρθρο 1 συνοδεύεται από:

               α)

               έκθεση με τα αποτελέσματα της δειγματοληψίας και της ανάλυσης που διενεργήθηκαν σύμφωνα με τις διατάξεις του κανονισμού (ΕΚ) αριθ. 401/2006 της Επιτροπής (5), ή με ισοδύναμες απαιτήσεις, από εργαστήριο εγκεκριμένο γι' αυτόν τον σκοπό από την αρμόδια αρχή·

               β)

               πιστοποιητικό σύμφωνα με το υπόδειγμα του παραρτήματος II, συμπληρωμένο, επικυρωμένο και υπογεγραμμένο από αντιπρόσωπο της αρμόδιας αρχής· το πιστοποιητικό ισχύει για τέσσερις μήνες από την ημερομηνία έκδοσής του.

         2.   Κάθε φορτίο προϊόντων που αναφέρονται στο άρθρο 1 φέρει τον κωδικό ταυτοποίησης ο οποίος αναπαράγεται στην έκθεση και στο πιστοποιητικό που αναφέρονται στην παράγραφο 1. Κάθε μεμονωμένος σάκος, κάθε άλλη μορφή συσκευασίας, κάθε συσκευασία του φορτίου που συνδυάζει διάφορα μεμονωμένα τεμάχια σε μία συσκευασία ταυτοποιείται με τον ίδιο κωδικό.
   Άρθρο 3
   Διαίρεση φορτίου
   Αν ένα φορτίο διαιρεθεί, αντίγραφα του πιστοποιητικού που προβλέπεται στο άρθρο 2 παράγραφος 1 στοιχείο β), επικυρωμένα από την αρμόδια αρχή του κράτους μέλους στο έδαφος του οποίου έγινε η διαίρεση του φορτίου, συνοδεύουν κάθε μέρος του διαιρεθέντος φορτίου έως ότου τεθεί σε ελεύθερη κυκλοφορία.
   Άρθρο 4
   Επίσημοι έλεγχοι
   Σύμφωνα με τις διατάξεις του άρθρου 16 παράγραφος 2 και του άρθρου 23 παράγραφος 2 του κανονισμού (ΕΚ) αριθ. 882/2004, η συχνότητα των φυσικών ελέγχων που διενεργούνται από τα κράτη μέλη στα φορτία των προϊόντων τα οποία αναφέρονται στο άρθρο 1 και παρουσιάζονται σύμφωνα με το άρθρο 2 μειώνονται σε ένα ανώτατο ποσοστό του αριθμού των προσκομισθέντων φορτίων όπως προβλέπεται στο παράρτημα I.
   Άρθρο 5
   Κατάργηση
   Με τον παρόντα κανονισμό καταργούνται η απόφαση 2008/47/ΕΚ και ο εκτελεστικός κανονισμός (ΕΕ) αριθ. 844/2011.
   Οι παραπομπές στην καταργούμενη απόφαση και στον καταργούμενο εκτελεστικό κανονισμό θεωρούνται παραπομπές στον παρόντα κανονισμό.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουνίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 165 της 30.4.2004, σ. 1.

      (2)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).

      (3)  Απόφαση 2008/47/ΕΚ της Επιτροπής, της 20ής Δεκεμβρίου 2007, για την έγκριση ελέγχων πριν από την εξαγωγή που εκτελούνται από τις Ηνωμένες Πολιτείες της Αμερικής σε φιστίκια και παράγωγα προϊόντα αυτών σε ό,τι αφορά την παρουσία αφλατοξινών (ΕΕ L 11 της 15.1.2008, σ. 12).

      (4)  Εκτελεστικός κανονισμός (ΕΕ) αριθ. 844/2011 της Επιτροπής, της 23ης Αυγούστου 2011, για την έγκριση των ελέγχων πριν από την εξαγωγή που διενεργούνται από τον Καναδά στον σίτο και στο σιτάλευρο όσον αφορά την παρουσία ωχρατοξίνης Α (ΕΕ L 218 της 24.8.2011, σ. 4).

      (5)  Κανονισμός (ΕΚ) αριθ. 401/2006 της Επιτροπής, της 23ης Φεβρουαρίου 2006, για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μυκοτοξινών στα τρόφιμα (ΕΕ L 70 της 9.3.2006, σ. 12).

      ΠΑΡΑΡΤΗΜΑ I
      Προϊόντα που αναφέρονται στο άρθρο 1 και συχνότητα φυσικών ελέγχων που αναφέρονται στο άρθρο 4:

                  Τρόφιμο

                  Κωδικός ΣΝ

                  Υποδιαίρεση TARIC

                  Χώρα καταγωγής

                  Μυκοτοξίνη

                  Συχνότητα φυσικών ελέγχων (%) κατά την εισαγωγή

                              —

                              Σίτος

                              —

                           1001

                  Καναδάς

                  Ωχρατοξίνη A

                  < 1

                              —

                              Σιτάλευρο

                              —

                           1101 00

                              —

                              Αραχίδες (αράπικα φιστίκια), με κέλυφος

                              —

                           1202 41 00

                  Ηνωμένες Πολιτείες της Αμερικής

                  Αφλατοξίνες

                  < 1

                              —

                              Αραχίδες (αράπικα φιστίκια), χωρίς κέλυφος

                              —

                           1202 42 00

                              —

                              Αραχίδες (αράπικα φιστίκια), αλλιώς παρασκευασμένα ή διατηρημένα

                              —

                              2008 11 91· 2008 11 96· 2008 11 98

                              —

                              Αμύγδαλα, με κέλυφος

                              —

                           0802 11

                  Ηνωμένες Πολιτείες της Αμερικής

                  Αφλατοξίνες

                  < 1

                              —

                              Αμύγδαλα, χωρίς κέλυφος

                              —

                           0802 12

      ΠΑΡΑΡΤΗΜΑ II


title: Εκτελεστικός κανονισμός (ΕΕ) αριθ. 475/2013 της Επιτροπής, της 15ης Μαΐου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Agnello del Centro Italia (ΠΓΕ)]

text:
               24.5.2013

               EL

               Επίσημη Εφημερίδα της Ευρωπαϊκής Ένωσης

               L 138/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 475/2013 ΤΗΣ ΕΠΙΤΡΟΠΉΣ
   της 15ης Μαΐου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Agnello del Centro Italia (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 τέθηκε σε ισχύ την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Ιταλία για την καταχώριση της ονομασίας «Agnello del Centro Italia» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 197 της 5.7.2012, σ. 29.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.1.   Νωπά κρέατα (και βρώσιμα παραπροϊόντα σφαγείων)

      ΙΤΑΛΙΑ
      Agnello del Centro Italia (ΠΓΕ)


title: Εκτελεστικός κανονισμός (ΕΕ) αριθ. 365/2012 της Επιτροπής, της 26ης Απριλίου 2012 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Απριλίου 2012 με τον εκτελεστικό κανονισμό (ΕΕ) αριθ. 1273/2011

text:
               27.4.2012

               EL

               Επίσημη Εφημερίδα της Ευρωπαϊκής Ένωσης

               L 115/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 365/2012 ΤΗΣ ΕΠΙΤΡΟΠΉΣ
   της 26ης Απριλίου 2012
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Απριλίου 2012 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον εκτελεστικό κανονισμό (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (3), και ιδίως το άρθρο 5 πρώτο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους σύμφωνα με το παράρτημα I του εν λόγω εκτελεστικού κανονισμού.

               (2)

               Για την ποσόστωση που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011, η δεύτερη υποπερίοδος είναι εκείνη του μηνός Απριλίου.

               (3)

               Από τις κοινοποιήσεις που διαβιβάστηκαν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για την ποσόστωση με αύξοντα αριθμό 09.4130 οι αιτήσεις που υποβλήθηκαν κατά τις δέκα πρώτες εργάσιμες ημέρες του Απριλίου 2012, σύμφωνα με το άρθρο 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στην αιτούμενη ποσότητα για τη σχετική ποσόστωση.

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 – 09.4128 – 09.4129 οι αιτήσεις που υποβλήθηκαν κατά τις δέκα πρώτες εργάσιμες ημέρες του Απριλίου 2012, σύμφωνα με το άρθρο 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Θα πρέπει επίσης να καθοριστεί για τις ποσοστώσεις με αύξοντα αριθμό 09.4127 – 09.4128 – 09.4129 – 09.4130, η συνολική διαθέσιμη ποσότητα για την επόμενη υποπερίοδο σύμφωνα με το άρθρο 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η χρηστή διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο της ποσόστωσης με αύξοντες αριθμούς 09.4130 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του Απριλίου 2012, εκδίδονται πιστοποιητικά για την αιτούμενη ποσότητα, η οποία πολλαπλασιάζεται επί τον συντελεστή κατανομής που καθορίζεται στο παράρτημα του παρόντος κανονισμού.
   2.   Οι συνολικές διαθέσιμες ποσότητες, στο πλαίσιο των ποσοστώσεων με αύξοντες αριθμούς 09.4127 – 09.4128 – 09.4129 – 09.4130, που αναφέρονται στον εκτελεστικό κανονισμό (ΕΕ) αριθ. 1273/2011 για την επόμενη υποπερίοδο των ποσοστώσεων, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Απριλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 325 της 8.12.2011, σ. 6.

      ΠΑΡΑΡΤΗΜΑ

         Ποσότητες που κατανέμονται στο πλαίσιο της υποπεριόδου του Απριλίου 2012 και διαθέσιμες ποσότητες για την επόμενη υποπερίοδο, κατ’ εφαρμογή του εκτελεστικού κανονισμού (ΕΕ) αριθ. 1273/2011

      Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                  Καταγωγή

                  Αύξων αριθμός

                  Συντελεστής κατανομής για την υποπερίοδο του Απριλίου 2012

                  Συνολική διαθέσιμη ποσότητα για την υποπερίοδο του Ιουλίου 2012 (σε kg)

                  ΗΠΑ

                  09.4127

                      (1)

                  27 865 684

                  Ταϊλάνδη

                  09.4128

                      (1)

                  8 627 076

                  Αυστραλία

                  09.4129

                      (1)

                  916 000

                  Άλλες χώρες καταγωγής

                  09.4130

                  0,988521 %

                  0

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές


title: Εκτελεστικός κανονισμός (ΕΕ) 2016/1933 της Επιτροπής, της 4ης Νοεμβρίου 2016, για την έγκριση του υδροξειδίου ασβεστίου-μαγνησίου (ένυδρης δολομιτικής ασβέστου) ως υπάρχουσας δραστικής ουσίας για χρήση σε βιοκτόνα των τύπων προϊόντων 2 και 3 (Κείμενο που παρουσιάζει ενδιαφέρον για τον ΕΟΧ )

text:
               5.11.2016

               EL

               Επίσημη Εφημερίδα της Ευρωπαϊκής Ένωσης

               L 299/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1933 ΤΗΣ ΕΠΙΤΡΟΠΉΣ
   της 4ης Νοεμβρίου 2016
   για την έγκριση του υδροξειδίου ασβεστίου-μαγνησίου (ένυδρης δολομιτικής ασβέστου) ως υπάρχουσας δραστικής ουσίας για χρήση σε βιοκτόνα των τύπων προϊόντων 2 και 3
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή τους έγκριση για χρήση σε βιοκτόνα. Ο εν λόγω κατάλογος περιλαμβάνει το υδροξείδιο ασβεστίου-μαγνησίου (ένυδρη δολομιτική άσβεστο).

               (2)

               Το υδροξείδιο ασβεστίου-μαγνησίου (ένυδρη δολομιτική άσβεστος) αξιολογήθηκε σύμφωνα με το άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3) ως προς τη χρήση του σε προϊόντα του τύπου προϊόντων 2, απολυμαντικά και φυκοκτόνα που δεν προορίζονται για άμεση εφαρμογή στους ανθρώπους ή τα ζώα, και του τύπου προϊόντων 3, κτηνιατρική υγιεινή, όπως περιγράφονται στο παράρτημα V της εν λόγω οδηγίας, που αντιστοιχούν στους τύπους προϊόντων 2 και 3, αντίστοιχα, όπως περιγράφονται στο παράρτημα V του κανονισμού (ΕΕ) αριθ. 528/2012.

               (3)

               Το Ηνωμένο Βασίλειο ορίστηκε ως αρμόδια αρχή αξιολόγησης και υπέβαλε τις εκθέσεις αξιολόγησης, μαζί με τις συστάσεις του στις 19 Σεπτεμβρίου 2011.

               (4)

               Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, οι γνώμες του Ευρωπαϊκού Οργανισμού Χημικών Προϊόντων διατυπώθηκαν στις 14 Απριλίου 2016 από την επιτροπή βιοκτόνων, η οποία έλαβε υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με τις εν λόγω γνώμες, τα βιοκτόνα των τύπων προϊόντων 2 και 3 που περιέχουν υδροξείδιο ασβεστίου-μαγνησίου (ένυδρη δολομιτική άσβεστο) μπορεί να αναμένεται ότι ικανοποιούν τις απαιτήσεις του άρθρου 5 της οδηγίας 98/8/ΕΚ, υπό τον όρο ότι τηρούνται ορισμένες προδιαγραφές και όροι σχετικά με τη χρήση τους.

               (6)

               Συνεπώς, είναι σκόπιμο να εγκριθεί το υδροξείδιο ασβεστίου-μαγνησίου (ένυδρη δολομιτική άσβεστος) για χρήση σε βιοκτόνα του τύπου προϊόντων 2 και 3, με την επιφύλαξη της συμμόρφωσης με ορισμένες προδιαγραφές και όρους.

               (7)

               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το υδροξείδιο ασβεστίου-μαγνησίου (ένυδρη δολομιτική άσβεστος) ως δραστική ουσία για χρήση σε βιοκτόνα των τύπων προϊόντων 2 και 3, με την επιφύλαξη των προδιαγραφών και των όρων που παρατίθενται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Υδροξείδιο ασβεστίου-μαγνησίου (ένυδρη δολομιτική άσβεστος)

                  Ονομασία IUPAC:
                  Υδροξείδιο ασβεστίου-μαγνησίου
                  Αριθ. ΕΚ: 254-454-1
                  Αριθ. CAS: 39445-23-3

                  800 g/kg
                  [Η τιμή αντιστοιχεί στην περιεκτικότητα σε Ca και Mg που εκφράζεται ως Ca(OH)2 ή Mg(OH)2. Οι τυπικές τιμές για Mg(OH)2 σε ένυδρη δολομιτική άσβεστο είναι της τάξης του 15 %-40 %]

                  1η Μαΐου 2018

                  30 Απριλίου 2028

                  2

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1)

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2)

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους βιομηχανικούς και επαγγελματικούς χρήστες.

                  3

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1)

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2)

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους επαγγελματίες χρήστες.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) αριθ. 471/2013 της Επιτροπής, της 22ας Μαΐου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.5.2013

               EL

               Επίσημη Εφημερίδα της Ευρωπαϊκής Ένωσης

               L 136/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 471/2013 ΤΗΣ ΕΠΙΤΡΟΠΉΣ
   της 22ας Μαΐου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαΐου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  15,0

                  MA

                  58,3

                  TN

                  78,7

                  TR

                  71,8

                  ZZ

                  56,0

                  0707 00 05

                  AL

                  27,7

                  MK

                  39,1

                  TR

                  132,0

                  ZZ

                  66,3

                  0709 93 10

                  TR

                  131,6

                  ZZ

                  131,6

                  0805 10 20

                  EG

                  54,0

                  IL

                  68,3

                  MA

                  72,6

                  ZZ

                  65,0

                  0805 50 10

                  AR

                  114,6

                  EG

                  68,1

                  TR

                  71,0

                  ZA

                  110,2

                  ZZ

                  91,0

                  0808 10 80

                  AR

                  157,2

                  BR

                  97,4

                  CL

                  127,8

                  CN

                  90,2

                  MK

                  46,1

                  NZ

                  142,3

                  US

                  200,4

                  ZA

                  116,6

                  ZZ

                  122,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1110/2012 της Επιτροπής, της 23ης Νοεμβρίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               29.11.2012

               EL

               Επίσημη Εφημερίδα της Ευρωπαϊκής Ένωσης

               L 329/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1110/2012 ΤΗΣ ΕΠΙΤΡΟΠΉΣ
   της 23ης Νοεμβρίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με τον παρόντα κανονισμό να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία που εκδίδουν οι τελωνειακές αρχές των κρατών μελών και δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Φορτιστής τύπου μετατροπέα συνεχούς ρεύματος (αποκαλούμενος «Παγκόσμιος φορτιστής αυτοκινήτου με διπλή είσοδο») που περιλαμβάνει προσαρμογέα τσιγάρου για αυτοκίνητο, δύο διεπαφές USB και φωτεινή ένδειξη.
                  Ο φορτιστής έχει τάση εισόδου 12 V DC, τάση εξόδου 5 V DC και ρεύμα εξόδου 500 mA ή 2 × 250 mA.
                  Ο φορτιστής χρησιμοποιείται για την παροχή ρεύματος για φόρτιση διαφόρων συσκευών, όπως κινητά τηλέφωνα, προσωπικοί ψηφιακοί βοηθοί (PDA), συσκευές παγκόσμιου συστήματος προσδιορισμού θέσης (GPS), φωτογραφικές μηχανές, συσκευές MP3 και MP4.

                  8504 40 90

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8504, 8504 40 και 8504 40 90.
                  Το προϊόν είναι στατικός μετατροπέας τύπου μετατροπέα συνεχούς ρεύματος [βλέπε επίσης τις επεξηγηματικές σημειώσεις του εναρμονισμένου συστήματος (ΕΣ) για την κλάση 8504, II, σημείο Δ].
                  Ο φορτιστής μπορεί να χρησιμοποιείται για φόρτιση διαφόρων συσκευών, παραδείγματος χάριν συσκευών τηλεπικοινωνιών, αυτόματων μηχανών επεξεργασίας δεδομένων, συσκευών εγγραφής ήχου/βίντεο ή αναπαραγωγής και συσκευών ραδιοπλοήγησης.
                  Ως εκ τούτου, αποκλείεται η κατάταξη στον κωδικό ΣΟ 8504 40 30«Μετατροπείς ρεύματος στατικοί του τύπου που χρησιμοποιείται με συσκευές τηλεπικοινωνιών, αυτόματες μηχανές επεξεργασίας πληροφοριών και των σχετικών μονάδων τους».
                  Συνεπώς, ο φορτιστής πρέπει να καταταχθεί στον κωδικό ΣΟ 8504 40 90 ως άλλοι στατικοί μετατροπείς ρεύματος.